Kagubatan nin Kawayan (Kyoto, Hapon)

An Kagurangan nin Kawayan , Arashiyama Kawayan, o Sagano Kawayan sarong natural na kagubatan nin kawayan sa Arashiyama, Kyoto, Hapon. Ini kadaklan kompuesto nin mōsō kawayan ( Phyllostachys edulis ) asin igwa nin nagkapirang agihan para sa mga turista asin bisita. An Ministry of the Environment pigkokonsiderar ining parte kan soundscape kan Hapon. Bago an 2015, igwa nin singil tanganing makalaog sa kagubatan. An kagubatan bakong harayo sa templo nin Tenryū-ji, na iyo an hedkuarter kan Rinzai na eskwelahan nin Zen Budismo, asin an Nonomiya Shrine . Lokasyon An Sagano Bamboo Forest namumugtak sa amihanan-sulnupan kan Kyoto, harani sa templo nin Tenryū-ji asin sa Nonomiya Shrine . Sakop kaini an hiwas na 16 square kilometres (6.2 sq mi) . Klima An rehiyon nakakaeksperyensya nin dai mahuhulaan na panahon, na may malipot na klima asin maliwanag na liwanag kan saldang. An mga tig-init halipot, mainit, asin kadaklan mapanganuron. An mga tiglipot malipot, mahangin, asin medyo mapanganuron. Basa man ini bilog na taon. Sa laog kan taon, an temperatura parati minapoon sa 32 °F (0 °C) sagkod 89 °F (32 °C) . An mga tig-init minaabot nin mga duwang bulan, poon sa huring parte kan Hunyo sagkod sa kabangaan kan Setyembre, na may promedyong halangkaw na temperatura aroaldaw na lampas sa 80 °F (27 °C) . An mga tiglipot minaabot nin mga tolong bulan, poon amay na Disyembre sagkod kabangaan nin Marso, na may promedyong halangkaw na temperatura aroaldaw na mas hababa sa 53 °F (12 °C) . Sa popular na kultura Kan 2014 an Indian Film na Jilla, an kanta na "Kandangi Kandangi," pigkanta kan aktor na si Vijay kairiba si Shreya Ghoshal, kabali an segment na pelikula sa Sagano Bamboo Forest. Mga Reperensya Cripps, Karla (6 April 2018). "Sagano Bamboo Forest- a most enhanting grove." CNN. Retrieved 29 July 2018. Sim, Walter (17 May 2018). "Bamboo trees in Kyoto's iconic Arashiyama forest defaced by tourists." The Straits Times. Retrieved 29 July 2018. "Where is Arashiyama, Kyoto, Japan on Map Lat Long Coordinates." latlong.net. Retrieved 12 August 2021. Chibber, Kabir (14 November 2020). "Sagano Bamboo Forest Climate." Kabducation. Archived from the original on 11 December 2020. Retrieved 21 January 2022. Panluwas na mga link • Ladawan kan kadlagan nin kawayan sa Kyoto, Japan